als_Latn dik_Latn sag_Latn
FMN: Kreditë e këqia, problem për ekonominë
Shefi i misionit të FMN-së për Shqipërinë, Nadeem Ilahi, ka deklaruar sot se “situata energjitike në Shqipëri ka ardhur duke u përmirësuar pas masave që ka marrë Qeveria; ka rritje të të ardhurave dhe ulje të humbjeve në këtë sistem, – tha ai, – ndaj ne e nxisim Qeverinë që të vazhdojë në këtë drejtim.” Ndërsa Ministri i Financave, Shkëlqim Cani, ka deklaruar se “ekonomia po ecën në rrugën e duhur dhe nuk ka arsye për rishikim të programit ekonomik apo rritje të taksave.”
FMN-ja ka rishikuar programin ekonomik të Shqipërisë për vitin 2015, pas përmbytjeve që kaloi vendi dhe ka dhënë sot disa konkluzione lidhur me ato që janë arritur deri tani.
Ka qënë Kreu i FMN-së, Nadeem Ilahi që ka dalë para mediave sëbashku me Guvernatorin e BSH-së, Gent Seitajn; Ministrin e Financave, Shkëlqim Canin si dhe Ministrin e Ekonomisë, Arben Ahmetajn, që në përgjithësi kanë deklaruar se nuk ka nevojë për ndryshime në planet ekonomike-financiare.
Sipas Ilahit, sektori energjitik po përmirësohet, ndërsa prodhimi i brendshëm është ende nën potencialin e tij. Kreditë e këqia mbeten problem për ekonominë. Ecuria fiskale nga ana tjetër ka qënë në përputhje me programin dhe shkalla e rritjes ekonomike, është e përmirësuar.
als_Latn als_Latn als_Latn als_Latn als_Latn